Zulkuf Gezen o ke 1’ê Adere ra Zîndanê Tîpê F’yî yê  Tekîrdagî de semedê wedartişê tecrîdê serê Rayberê Şarê Kurdî Abdullah Ocalanî  grevê vêşanîye de bi, bînşewe wefat kerd.
Merdimê Gezenî semedê girewtişê meyîtê  Gezenî  şîyê Stenbol. Ame vatene ke cenazeya ke morgê Nêweşxaneyê Cigêrayîşî yê Namik Kemalî de ya, do saet 21.00 bêro berdene bi Amed.
Merdimanê Zulkuf Gezenî da zanayene ke canaze  do siba Amed de bêro definkerdene û semedê wayîrvejîyayîşê cenazeye veng da.
